NaiveNeuron/SloPal huggingface dataset:
Čaučík, Marián, poslanec NR SR (2024-01-19):
Ďakujem pekne, pani kolegyňa Gažovičová, zaujal ma vo vašom vystúpení príklad, ktorý ste spomínali zo štúdia verejnej správy, ako sa majú riešiť problémy, pomenovanie problému, spôsoby odstránenia problému, zváženie riešení, implementácia do praxe, vyhodnotenie, či to riešenie naozaj priniesol to vyriešenie problému. Ja si dávam otázku pri tejto diskusii, ako prišla vládna koalícia k tomu, čo v tejto novele Trestného zákona, k jeho obsahu. Časť rozumiem, zrušenie Úradu špeciálnej prokuratúry, tomu rozumiem, mali to volebnom programe, tam vnímam silný osobný záujem zrušiť Daniela Lipšica, ktorý bol tŕňom pre mnohých ľudí v koalícii, najmä pre Roberta Fica, ktorý ho stále spomína. Spomenul som už raz, spomeniem druhýkrát, čo, jeho výrok: „Kým opozícia ako zmyslov zbavená zachraňuje Lipšica, tak my robíme pre Slovensko." Máte niekto pocit, kolegovia z vládnej koalície, že zachraňujeme Lipšica? Naopak. Niekto chce toho Lipšica zrušiť. Tomu rozumiem, ale nerozumiem architektúry tvorby toho nového Trestného zákona a hľadám zmysel v tom, ako koalícia prišla k tomu, čo v ňom má riešiť. Na odľahčenie skúsim takúto fikciu, ktorá nemusí mať ďaleko od pravdy. Pomenovanie problému. Máme problém pre niekoľko desiatok našich ľudí, ktorí sú vo väzbe alebo je voči nim vedené trestné stíhanie. Trestné sadzby, ktoré im hrozia, sú príliš prísne. Spôsoby odstránenia problému – znížime trestné sadzby, skrátime premlčacie lehoty, zrušíme špeciálnu prokuratúru, zahltíme justičné orgány procesnými konaniami. Zváženie riešení? Urobme pilot a skúšku správnosti na desať najdôležitejších ľudí a podľa toho nastavme celý Trestný zákon. Implementácia riešení do praxe a vyhodnotenie už nechám na vás, na vašu predstavu a na budúcnosť. Možno takto bolo k tomu pristúpené. Neviem.
Hrušovský, Pavol, podpredseda NR SR (2011-06-28):
Panie poslankyne, páni poslanci, vyhlasujem rozpravu o tomto bode programu za skončenú a prerušujem rokovanie o tomto návrhu aj preto, že pán spoločný spravodajca si nežiada vystúpiť v rozprave. Panie poslankyne, páni poslanci, chcem uviesť do súladu s rokovacím poriadkom hlasovanie, ktoré sme uskutočnili v súvislosti aj so zmenou zastúpenia poslaneckých klubov a poslancov jednotlivých poslaneckých klubov v osobitných kontrolných výboroch. Pán poslanec Pučík ma upozornil na to, že on nebol iniciatívny v navrhovaní tejto zmeny, čo je pravda, že návrh nedal. Ja som vychádzal len z ustanovení zákona, ktoré v jednotlivých ustanoveniach hovoria o tom, aké je obligatórne zastúpenie jednotlivých parlamentných poslaneckých klubov v osobitných kontrolných výboroch a toto zastúpenie poslancov v týchto výboroch je dané zo zákona podľa počtu poslancov jednotlivých poslaneckých klubov. Teda, pán poslanec Púčik, aj keby sme neboli o tom hlasovali na návrh, tak členstvo poslancov, ktorí prestali byť členmi poslaneckých klubov, v týchto výboroch zaniká zo zákona. A tým návrhom, ktorý som považoval za v súlade s rokovacím poriadkom, Národná rada odsúhlasila zmenu zastúpenia poslaneckého klubu Slovenskej národnej strany v osobe pána poslanca Rafaja namiesto doterajšieho člena poslaneckého klubu, ktorým ste prestali byť, a preto považujem toto rozhodnutie za rozhodnutie v súlade so zákonom. Panie poslankyne, páni poslanci, budeme pokračovať v rokovaní o vládnom návrhu zákona, ktorým sa mení a dopĺňa zákon 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, ktorý prerokovávame ako tlač 335. Prosím teraz, aby z poverenia vlády Slovenskej republiky návrh zákona uviedol a odôvodnil v druhom čítaní pán podpredseda vlády a minister práce, sociálnych vecí a rodiny Mihál. Poprosím pána ministra Mihála, aby sa dostavil do rokovacej sály, lebo viem, že je prítomný v budove Národnej rady, a návrh zákona odôvodnil. (Pauza pre neprítomnosť ministra práce, sociálnych vecí a rodiny SR v rokovacej sále.) (Rokovanie o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 335.)
Bugár, Béla, podpredseda NR SR (2010-12-10):
Ďakujem. Otváram rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Dvaja páni poslanci. Končím možnosť sa prihlásiť ústne do rozpravy. Pán poslanec Přidal, nech sa páči, máte slovo. A potom pán poslanec Vážny.
Fico, Robert, predseda vlády SR (2017-12-06):
A slovenské predsedníctvo... (Prerušenie vystúpenia predsedajúcim.)
Danko, Andrej, predseda NR SR (2019-09-10):
Ďakujem. Na vystúpenie pán poslanca žiadna faktická. Takže poprosím, pán poslanec Heger.
Paška, Pavol, predseda NR SR (2013-02-08):
Hlasujeme. (Hlasovanie.) 129 prítomných, 52 za, 10 proti, 66 sa zdržalo, 1 nehlasoval. Návrh zákona do druhého čítania sme neschválili. Ešte poprosím, pani poslankyňa, o uvedenie hlasovania v prvom čítaní o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov . Je to tlač 342.
V. Veteška, podpredseda NR SR: (2007-01-31):
(Hlasovanie.) Prítomných je 141 poslancov, za 140, proti 0, zdržalo sa 0, nehlasoval 1. Konštatujem, že sme postúpili tento zákon do druhého čítania. Prosím, uveďte návrhy na termíny a určenie gestorského výboru.
Petrík, Simona, poslankyňa NR SR (2017-09-12):
Ja len krátko zareagujem. Ja tu teraz neporovnávam pracujúcich a nepracujúcich, ktorí majú na to aké právo. Skrátka všetci sme ľudia s rovnakými právami a pokiaľ aj nepracujúci ľudia majú na to, aby si zaplatili zariadenie, poviem vám príklad, existujú matky alebo rodičia, ktorí majú zdravotné, veľmi seriózne zdravotné problémy. Liečia sa napríklad z rakoviny, sú v rekonvalescencii a nemôžu z tohto dôvodu pracovať a zároveň majú malé deti a nevládzu sa fyzicky o ne starať. Tak toto je presne napríklad jedna skupina ľudí, ktorá by presne toto potrebovala a sú to nepracujúci ľudia. A pokiaľ si to vedia zaplatiť, nemalo by to im byť odopierané.
Šeliga, Juraj, podpredseda NR SR (2020-07-09):
Hlasujeme o bode 1 spoločnej správy. Prezentujme sa, prosím, a hlasujme. (Hlasovanie.) Prítomných 141 poslancov, za nikto, proti 104, zdržalo sa 37 poslancov a hlasovali všetci prítomní. Konštatujem, že tento bod spoločnej správy sme neschválili. Pán spravodajca.
Kamenický, Ladislav, minister financií SR (2023-12-08):
Ďakujem pekne. Veľmi krátko, nechcem zdržiavať. V mnohom ste si už odpovedali sami, čiže čo sa teším (povedané so smiechom). Áno, platí, že stále máme suverénne postoje, čo sa týka vôbec výšky daní. Je to naša originálna kompetencia, ktorú vieme vetovať v rámci Európskej únie a za mňa môžem vám prisľúbiť, že určite nebudem súhlasiť, aby sa menila, menil, menili takéto pravidlá. Je toto, toto je v podstate dohoda, tak ako už bolo povedané. Ja chcem len upozorniť na jedno, že Európska únia na jednej strane hovorila o, veľa o daňových rajoch v zámorí a rôzne iné, kde sa teda, kde sa dejú rôzne optimalizácie daní, ale musím povedať, že aj v rámci Európskej únie stále máme krajiny, ktoré v podstate pôsobia ako daňové raje, môžem spomenúť Cyprus, Írsko, môžem spomenúť Holandsko. Čiže tieto krajiny v podstate zdaňovali nižšie, nižšími sadzbami, ako bolo týchto 15 %. Na Slovensku to, čo sa pýtal pán Jakab, je, je prehľad o tom, samozrejme, počíta to IFP, môžte sa (povedané so smiechom), môžte sa u mňa zastaviť, môžem vám to ukázať. Samozrejme, máme prehľad o firmách, ktoré majú rôzne úľavy, kde sa teda s efektívnou sadzbou dane dostávajú pod 15 % na základe rôznych výnimiek, ako je patentbox, ako sú rôzne daňové úľavy. Ak je tá efektívna sadzba nižšia ako, ako 15 % a je to člen tej globálnej skupiny, o ktorej sa hovorí v tomto návrhu zákona, tak bude dodanená do 15 %. A tá suma je tých 48,5 milióna, o ktorej sa tu už hovorilo, je vypočítaná IFP a ja si myslím, že tam sú dosť fundovaní odborníci, aby (povedané so smiechom), aby vám vedeli povedať, že či to tak je, alebo to tak nie je. Takže za mňa toľkoto a k tomu, čo hovoril pán poslanec Viskupič, to určite budeme riešiť pri inom zákone. Ďakujem pekne.
Hlina, Alojz, poslanec NR SR (2014-02-12):
Vážený pán predseda, dovoľte mi povedať, zatiaľ som predstavil dva z mojich návrhov, jeden, ak dovolíte, stiahnem, ten, ktorý už mal význam a objavuje sa aj vo vašich návrhoch, čiže splnil svoj účel a je to tlač, teda o exekútorskom poriadku, Exekučnom poriadku, tlač 853. Teda ten nechávam hlasovať a ten ďalší o prídavku pre dieťa, 852, sťahujem, nakoľko si myslím, že ešte má zmysel, aby sa tu objavil, aby ste ho vykradli a nakoniec sa prijal v nejakej podobe poslaneckého alebo vládneho návrhu s tým, že pomôže tejto krajine. Ďakujem.
Gajdoš, Peter, minister obrany SR (2018-06-21):
Vážený pán poslanec, na túto vašu poslednú otázku som sa veľmi serióznym spôsobom pripravil, je to otázka č. 14, takže rád sa zdôverím aj s tými informáciami na vašu otázku. Ďakujem. A otázku odovzdám, samozrejme, pani ministerke tak, aby tá odpoveď bola jasná aj napriek tomu teda, že to tu bolo deklarované. Verím tomu, že vám tú odpoveď dá. Ja som to pochopil tak, že po 30. júni to bude zverejnené. Ďakujem.
Pellegrini, Peter, predseda NR SR (2015-11-10):
Ďakujem pekne, pán spravodajca. Konštatujem, že ste skončili. Takže otváram rozpravu a konštatujem, že som nedostal žiadnu písomnú prihlášku do rozpravy. Preto sa pýtam, kto sa hlási do rozpravy ústne? Končím možnosť prihlásiť sa do rozpravy ústne, vyhlasujem rozpravu za skončenú a zároveň prerušujem rokovanie o tomto bode programu. Ďakujem veľmi pekne. Teraz bude nasledovať druhé čítanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony . Je to tlač 1633. Pán podpredseda vlády, nech sa páči, odôvodnite aj tento vládny návrh zákona. Máte slovo.
Ďuriš Nicholsonová, Lucia, podpredsedníčka NR SR (2018-09-11):
Ďakujeme pekne. Pán spravodajca? Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov. Vládny návrh zákona je uverejnený ako tlač 993, spoločná správa výborov má tlač 993a. Poprosím podpredsedu vlády a ministra financií pána Petra Kažimíra, aby predmetný návrh uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov , tlač 993.)
Hrnčiar, Andrej, podpredseda NR SR (2016-04-21):
Ďakujem. S reakciou na faktické poznámky pán poslanec Rajtár.
Hrnčiar, Andrej, podpredseda NR SR (2016-05-20):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Nech sa páči, pán poslanec Mihál. Alebo vy ste požiadali, pán navrhovateľ, ako prvý do rozpravy? Nech sa páči, máte prednosť.
Lukáč, Jozef, poslanec NR SR (2022-10-18):
Chcem oznámiť členom výboru pre verejnú správu a regionálny rozvoj, že výbor bude o 12.30 h v našej zasadačke.
P. Abrhan, poslanec: (2008-03-26):
Sviečková manifestácia budovala a aj môže budovať zdravý a sebavedomý národ, nakoľko nesie v sebe dva základné rozmery, a to sloboda a obeta. Najvýznamnejším posolstvom 25. marca 1988 je túžba po slobode a schopnosť pre túto slobodu prinášať obetu. Toto mali v sebe tisícky ľudí na Hviezdoslavovom námestí a v priľahlých uličkách a množstvo ďalších ľudí, ktorí sa nemohli zúčastniť, ale účastníkom fandili, alebo sa za nich modlili. Slobodu nezískavame raz a navždy. Ten zápas pokračuje neustále denne. Možno nie v takých veľkých a zásadných veciach, ako tomu bolo v roku 1988, ale v drobnejších, menej viditeľných. Preto by sme mali byť ochotní v tomto zápase pokračovať a prinášať i svoje obete. Je dôležité sa inšpirovať a pripomínať si dejinné chvíle, keď občania ukázali silu svojho ducha a odhodlanie zápasiť za slobodu a dodržiavanie občianskych práv. Odpor voči totalite a pretvárke v marci 1988 znamenal významný krok na ceste k demokratickej spoločnosti. Pri tejto príležitosti 20. výročia Sviečkovej manifestácie navrhujem spolu s predkladateľmi, aby si Národná rada Slovenskej republiky pripomenula túto udalosť prijatím nasledovného vyhlásenia. Spoločné vyhlásenie Národnej rady Slovenskej republiky k 20. výročiu Sviečkovej manifestácie. „Národná rada Slovenskej republiky s úctou si pripomína významné 20. výročie Sviečkovej manifestácie, ktorá sa uskutočnila 25. marca 1988 v Bratislave. Sme si vedomí, že protest stoviek občanov, ktorí žiadali náboženskú slobodu a dodržiavanie ľudských práv bol zlomovým momentom pre modernú históriu Slovenska. Bezbranní ľudia, veriaci i neveriaci, sa po rokoch útlaku a mlčania rozhodli zapáliť sviečky nádeje. Svetlo, ktoré priniesli, bolo spočiatku skromné a slabé. Napriek snahám totalitného režimu sa ho však nepodarilo uhasiť. Naopak, aj tieto stovky plamienkov pomohli o niekoľko mesiacov priniesť celému Slovensku slobodu a demokraciu. Nemôžeme zabudnúť, že túto dôležitú historickú udalosť predchádzali roky prenasledovania a perzekúcií predstaviteľov cirkví, reholí, veriacich i veľkého množstva ľudí bez náboženského vyznania. Dnes je vhodný čas spomenúť si na stovky obetí väznených a utýraných kňazov a rehoľníkov. Nemožno si dnes nepripomenúť mnohé ľudské osudy a príbehy, ktoré dali základ aj našej novodobej histórii a mali by byť zdrojom skutočnej a úprimnej národnej hrdosti a sebadôvery. Ceníme si, že mnohé osobnosti nám každodenne pripomínajú, že aj tichý vzdor proti akejkoľvek totalite má zmysel. Život, utrpenie vo väzení a strastiplná cesta, ktorú niektorí v minulosti prešli, sú pre nás dôkazom zmyslu ľudskej obety. Sme presvedčení, že zápas o slobodné a demokratické Slovensko sme vyhrali. Zaradili sme sa medzi krajiny, ktoré v plnej miere uznávajú dodržiavanie ľudských práv a slobodu vierovyznania. Máme však na pamäti aj záväzok, ktorý sme na seba prevzali aj v onen pochmúrny marcový deň roku 1988. Je našou povinnosťou chrániť ľudské práva a slobodu.“ Ďakujem za pozornosť.
Fecko, Martin, poslanec NR SR (2012-12-18):
Ďakujem pekne. Áno, pani kolegyňa, ako si povedala, že hoci sme laici, ale neuveriteľne sa nás dotýka aj to, čo robí ministerstvo spravodlivosti. A pýtam sa, keď tu nefunguje spravodlivosť, ministerstvo spravodlivosti nefunguje, tak vlastne čo u nás funguje? Na čom máme stavať? Na akých istotách má tento národ ísť dopredu, keď spravodlivosť nefunguje? Veď to by malo byť a má byť hlavná úloha štátu. Ďakujem.
Grendel, Gábor, podpredseda NR SR (2021-05-13):
Nenechám vás dokončiť, pán poslanec. Vypnite, prosím, mikrofón pánovi poslancovi Podmanickému (potlesk), pretože zneužíva inštitút procedurálneho návrhu na svoju politickú propagandu. (Reakcie z pléna.) Ideme hlasovať, páni poslanci, nebudeme už riešiť procedurálne návrhy. (Reakcie z pléna.) Nikto sa nebojí, pán poslanec. Budeme pokračovať v prerušenom rokovaní hlasovaním o bode 43 schváleného programu, ktorým je prvé čítanie o návrhu poslancov Pellegriniho, Rašiho, Sakovej, Šutaj Eštoka a Tomáša na vydanie zákona, ktorým sa mení a dopĺňa zákon č. 600/2003 o prídavku na dieťa, tlač 512. Spravodajcom je člen navrhnutého gestorského výboru pre sociálne veci pán poslanec Ján Richter. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Pellegriniho, Richarda Rašiho, Denisy Sakovej, Matúša Šutaj Eštoka a Erika Tomáša na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona 
č. 461/2003 Z. z. o sociálnom poistení v znení neskorších predpisov , tlač 512.)
Marosz, Ján, poslanec NR SR (2019-09-20):
Vážený pán podpredseda, vážené panie poslankyne, poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh zákona v druhom čítaní v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán podpredseda, prosím, otvorte všeobecnú rozpravu.
Laurenčík, Milan, podpredseda NR SR (2021-06-17):
Pán poslanec Miroslav Suja s faktickou poznámkou. Nech sa páči.
Ďuriš Nicholsonová, Lucia, podpredsedníčka NR SR (2017-04-05):
Áno, veľmi pekne ďakujem a otváram týmto všeobecnú rozpravu. Písomne sa veľmi slušným spôsobom sama pani navrhovateľka prihlásila do rozpravy. (Povedané so smiechom.) Nech sa páči, pani poslankyňa Zimenová, máte slovo.
B. Bugár, podpredseda NR SR: (2006-02-09):
J. Ševc, poslanec: Ďakujem pekne, pán podpredseda. Ja sa nechcem opakovať s pánom poslancom Cabajom, my sme v novembri takisto predložili takýto návrh a dokonca na jednej schôdzi Národnej rady boli obidva s iným termínom a nikomu vtedy nevadila šesťmesačná lehota, ani vám, ani Národnej rade, tak neviem, prečo sú nejaké pochybnosti. Myslím si, že návrh predložený vládou je úplne v zmysle toho, čo chceme. Ďakujem.
Hrnčiar, Andrej, podpredseda NR SR (2019-10-23):
Pán poslanec Kotleba.
Bugár, Béla, podpredseda NR SR (2017-11-28):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre poľnohospodárstvo a životné prostredie pánovi poslancovi Krajkovičovi. Nech sa páči.
Duchoň, Daniel, poslanec NR SR (2012-06-28):
Áno, keďže tento vládny návrh prerokovávame v skrátenom legislatívnom konaní, nebudeme hlasovať o skrátení lehoty v zmysle § 83 ods. 4 rokovacieho poriadku. Pán predseda, dajte teraz, prosím, hlasovať o bodoch zo spoločnej správy 1, 2, 3, 4 a 5 s odporúčaním gestorského výboru schváliť.
Pčolinský, Peter, podpredseda NR SR (2022-12-06):
Prezentujeme sa a hlasujeme. (Hlasovanie.) Prítomných 134, za 75, zdržalo sa 59. Návrh sme schválili.
Bugár, Béla, podpredseda NR SR (2016-06-15):
Na vystúpenie pána poslanca s faktickými poznámkami traja. Končím možnosť sa prihlásiť s faktickými. Pán poslanec Dostál.
Pellegrini, Peter, predseda NR SR (2015-01-30):
Pán poslanec Kaník.
Paška, Pavol, predseda NR SR (2014-10-23):
Faktické poznámky traja páni poslanci, končím možnosť sa prihlásiť. Pán poslanec Petráš.
Hrnčiar, Andrej, podpredseda NR SR (2018-02-13):
Prosím, prezentujme sa a hlasujme. (Hlasovanie.) Prítomných 138, za 60, proti 19, zdržalo sa 57, nehlasovali 2. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej prosím spravodajcu z výboru pre financie a rozpočet poslanca Jozefa Rajtára, aby uviedol hlasovanie v prvom čítaní o návrhu skupiny poslancov na vydanie zákona o čiastočnom odškodnení klientov nebankových subjektov, tlač 812, bod 54 schváleného programu. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona o čiastočnom odškodnení klientov nebankových subjektov , tlač 812.)
Hrnčiar, Andrej, podpredseda NR SR (2018-10-24):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Miroslavovi Ivanovi.
P. Paška, predseda NR SR: (2009-12-01):
(Hlasovanie.) 140 prítomných, 84 za, 20 proti, 35 sa zdržalo, 1 nehlasoval. Vaše návrhy sme schválili.
Paška, Pavol, predseda NR SR (2014-11-08):
Pán poslanec Novotný.
Kolíková, Mária, ministerka spravodlivosti SR (2020-12-04):
Ďakujem pekne. Ja si myslím, že tak ako je predložený návrh, tak je naozaj v súlade s tým, čo máme v programovom vyhlásení vlády. A urobili sme skutočne všetko pre to, aby všetci mali dostatočný prístup k tomu, aby sa oboznámili s príslušnými návrhmi, a v rámci legislatívneho procesu v parlamente ten priestor tu jednoducho na pozmeňovacie návrhy je. A ako povedal aj pán spravodajca, skutočne aj tie, ktoré sú, vlastne boli predkladané včera, tak prebiehala k nim dlhotrvajúca diskusia, by som povedala, ku každému, dá sa povedať, a prinajmenšom mesačná.
M. Hort, podpredseda NR SR: (2010-02-02):
A vyhlasujem všeobecnú rozpravu za skončenú. Prerušujem rokovanie o tomto bode programu. A budeme pokračovať prvým čítaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh má parlamentnú tlač 1385 a návrh na jeho pridelenie na prerokovanie výborom ste dostali v rozhodnutí č. 1414. Opäť prosím ministra zdravotníctva pána Richarda Rašiho, aby vládny návrh zákona uviedol. Nech sa páči.
Dvořák, Oskar, poslanec NR SR (2024-09-10):
Ďakujem ti za to vystúpenie, že to som ja presne ako keby že na to nadväzoval, že riešiť to zákonom pravdepodobne, keď už chceme, keď už si hovoríme, že tento štát ide na niektoré veci reštriktívne, tak aj tú reštriktívnu politiku treba robiť poriadne a dostatočne flexibilne a využívať ju tam, kde to je potrebné dostatočne rýchlo. Pri tých deťoch je to potrebné a pri tých automatoch, pri tých e-shopoch, tam sa to ukázalo, preto ja som nechcel naozaj politikárčiť, ako nerozumiem tomuto hádzaniu z jednej vlády na druhú. Je faktom, že viaceré vlády tu zanedbávali túto problematiku. Pozerajú sa na ňu po prvé reštriktívne veľmi. Tieto terapeutické účinky a podobne, celkovo reforma užívateľov, v tom úplne zaostávame. A keď to robíme aj reštriktívne, tak tá reštriktívna politika je neefektívna, pretože snažíme sa konkrétne molekuly dávať do toho zákona. A na to som ja presne narážal, že asi, pravdepodobne by to tu malo byť flexibilnejšie, ostatné krajiny to, presne, robia buď nejakými nižšími podzákonnými normami, alebo nejakými dočasnými opatreniami a podobne.
Šeliga, Juraj, podpredseda NR SR (2020-09-23):
Chcete reagovať? Tri, no už môžete, nech sa páči.
Hlina, Alojz, poslanec NR SR (2013-10-30):
Ďakujem veľmi pekne. Súhlasím s pánom Osuským, naozaj je to o tej samoregulácii alebo o tom vnútornom postoji, že na čo mám, na čo nemám. Len vidíme, že je to problém, respektíve ak to je, tak to má strašne dlhý dobeh, hej, že kým to zistíme a imunita našich voličov sa v tomto smere nejako zvyšuje, no. Ako tomu pomôcť, je; ja som neobviňoval, ja som hovoril, že je to na hrane; naozaj definovať to cez, cez, cez sumu má úskalia, lebo to znie strašne jednoducho a ja som sa vždycky bál jednoduchých riešení, lebo tam je riziko, že, že môžu dopadnúť zle. Takže nie je jednoduchým riešením povedať, stanoviť sumu, lebo skôr by sme mohli možno rozprávať, ísť systémom, jednak čo som nahovoril. Ja to poviem tak, ja sa pamätám, keď sa začínalo aj podnikať a keď sa zmenila doba, tak chlapci za prvé peniaze, ktoré zarobili, tak nakúpili bavoráky. Prvé, čo bolo, proste bolo potrebné mať bavorák. Ale starí, múdri obchodníci hovorili alebo sa hovorí, že auto má byť plus-mínus, ak nie menej, tak maximálne 10 percent. A o nich sa hovorilo, že z majetku, ale ja by som dokonca povedal z disponibilného kapitálu. Čiže toto tiež má byť určitým výrazom, že na čom sa vozím, hej, tak hľadajme iné, iné riešenia, že z rozpočtu nejaká, nech je to nejaká suma alebo z prebytku rozpočtu. Proste bojím sa toho riešenia, že stanovíme, okej, 40. Prečo nie 37-tisíc? Viete, to jak tu pani Zmajkovičová povedala, 65 rokov notári a zrazu 67. No a prečo nie 67 a pol roka? Viete, to sú, to sú také úskalia týchto, týchto, by som povedal, návrhov. Takže to som si dovolil určitým spôsobom tak podsunúť, že či by sme skôr týmto smerom nešli. Ďakujem.
Laššáková, Jana, podpredsedníčka NR SR (2014-09-09):
Ďakujem pekne za slovo. Pán predseda, navrhujem, aby sme z programu 37. schôdze Národnej rady Slovenskej republiky vyradili body programu 54 – tlač 1099, 55 – tlač 1138, tlač 56, bod 56 – tlač 1158, bod 57 – tlač 1101, bod 58 – tlač 1095, bod 60 – tlač 1104, bod 76 – tlač 1151, bod 80 – tlač 1154, bod 81 – tlač 1155 a bod 83 – tlač 1157. Som toho názoru, že predložené návrhy zákonov súvisia s kampaňou v komunálnych voľbách, a preto odporúčam, aby sa o nich rokovalo až po komunálnych voľbách. Ďakujem pekne.( Potlesk a pokrik v sále.)
Jasaň, Viliam, poslanec NR SR (2015-05-13):
Ďakujem pekne, pán predseda. V rozprave k návrhu zákona pod tlačou 1424 vystúpilo spolu 8 poslancov Národnej rady, pán Švejna, Brocka, Mihál, Kaník, Beblavý, pani podpredsedníčka Jurinová, pán Halúz a pán Muňko. Pán poslanec Brocka, Mihál a pani poslankyňa Jurinová podali procedurálny návrh, aby bol predmetný návrh zákona stiahnutý z rokovania Národnej rady a aby sme nepokračovali v jeho rokovaní. Dajte, prosím, hlasovať o tomto procedurálnom návrhu.
Grendel, Gábor, podpredseda NR SR (2021-01-12):
To bolo záverečné slovo pána spravodajcu (začiatok zaznievania gongu) a o chvíľu pristúpime k samotnému hlasovaniu. Vyhlasujem päťminútovú prestávku, alebo šesťminútovú, do 19.15, kedy budeme hlasovať. (Koniec zaznievania gongu.) (Prestávka.) (Po prestávke.)
Brocka, Július, poslanec NR SR (2011-07-12):
Odhlasovali sme všetky návrhy zo spoločnej správy a pristúpime k hlasovaniu o návrhoch podaných v rozprave v tom poradí, ako boli prednesené. Najprv hlasujeme o návrhu pána poslanca Horvátha.
P. Paška, predseda NR SR: (2008-12-03):
(Hlasovanie) 140 prítomných, 113 za, 4 proti, 21 sa zdržalo, 2 nehlasovali. Máte súhlas, pani spravodajkyňa.
Paška, Pavol, predseda NR SR (2013-09-24):
Nech sa páči.
Martvoň, Anton, poslanec NR SR (2015-09-16):
Ďakujem pekne. Pán premiér, správne ste poukázali, že treba rozlišovať medzi ekonomickým migrantom a utečencom. Samozrejme, už Ženevský dohovor z roku 1951 jasne zakotvuje, že právo na azyl nemajú ekonomickí migranti. Na druhej strane nejaká solidarita s utečencami musí byť. Ja som rád, že ste deklarovali stanovisko vlády, ktoré budete zastávať na najbližšom stretnutí v rámci Európskej únie. No tu chcem podať svoj názor. Pokiaľ podľa tlačovej správy teda Európskej komisie z roku 2012 žije v Európskej únii 4,1 milióna bezdomovcov, pokiaľ podľa tejto tlačovej správy v Európskej únii 25,4 milióna detí je ohrozených chudobou, z toho 4,7 milióna detí nemá dva páry topánok, tak je absolútne smiešne a diskriminačné voči občanom Európskej únie, keď ide Európska únia poskytovať 650 eur mesačne ekonomickým migrantom, chce sa postarať o 100-tisíc alebo 120-tisíc ekonomických migrantov a nedokáže sa postarať Európska únia ekonomicky o 4,1 milióna bezdomovcov alebo o 25,4 milióna detí ohrozených chudobou. Čiže je to absolútne diskriminačné. A chcel by som potom, ak by sa to dalo, vás poprosiť, aby aj toto bolo tlmočené na stretnutí v rámci Európskej únie, že Európska únia nemá právo pomáhať ekonomickým migrantom, pokiaľ sa nedokáže vysporiadať s chudobou v rámci Európskej únie. Iná je solidarita s utečencami, čo schvaľujem.
Ďuriš Nicholsonová, Lucia, podpredsedníčka NR SR (2018-09-14):
Ďakujem. Nech sa páči, prosím, zaujmite miesto určené pre navrhovateľa. Poprosím teraz spravodajkyňu, pani poslankyňu Grausovú, ktorú určil navrhnutý gestorský výbor pre zdravotníctvo. Pani poslankyňa Červeňáková, prosím vás, sadnite si pre miesto určené pre navrhovateľa. Pani poslankyňa Grausová, nech sa páči.
Sulík, Richard, predseda NR SR (2011-07-11):
Vážené panie poslankyne, vážení páni poslanci, otváram ôsmy rokovací deň 20. schôdze Národnej rady. Na dnešnom rokovacom dni o ospravedlnenie neúčasti požiadali poslanci: Bastrnák, Beblavý, Jánoš, Sidor. Na zahraničnej pracovnej ceste sa nachádza pán poslanec Ivan Štefanec. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 340). Prosím podpredsedu vlády a ministra práce, sociálnych vecí a rodiny Jozefa Mihála, aby zaujal miesto určené pre navrhovateľov, taktiež pána poslanca Brocku, aby zaujal miesto pre spravodajcov. Ďalší z písomne prihlásených poslancov je Miroslav Beblavý. Ten je ale ospravedlnený. Čiže pôjde nakoniec. Pán poslanec Bublavý. Nenachádza sa v miestnosti. Pán poslanec Kolesík.
Ďurica, Ondrej, poslanec NR SR (2021-12-03):
Ďakujem, pán podpredseda. Kolega Mazurek tu veľmi jasne v pomerne krátkom čase vysvetlil, o čo tu v skutočnosti ide. Ide tu o to, že minister Matovič so svojím kreditom, ktorý dávno stratil, nemá, nemá dôveru občanov v tak zásadnej veci, ako je očkovanie, ako sú opatrenia, ktoré prináša a ktoré sa snaží tuná predstaviť a o ktoré sa opiera a žiada, žiada toto plénum, aby ich podporili. Bola tu veľmi kritizovaná a nie kritizovaná nami, opozíciou, ale aj mnohými koaličnými partnermi, odborníkmi, ľuďmi, ktorí sa v tejto oblasti pohybujú, lotéria. Bolo tu celoplošné testovanie, ktoré takisto bolo kritizované a ukázalo sa ako neefektívne. To, ako sa správal od začiatku k lekárom, to, ako sa nechal vidieť na svadbe bez rúška v dobe, keď každému, každému hovoril o tom, že rúško je dôležité. Tie výstupy v zahraničí, to, ako ho vnímala verejnosť ako premiéra Slovenskej republiky. Dnes opäť stoja ľudia v radoch v najhoršej zime a v nečase, nadávajú a šomrú, pretože sami vnímajú, že tieto riešenia nie sú riešeniami, že je to nápad proste človeka, ktorý dávno-dávno stratil dôveru v občanov. Zamestnávatelia nadávajú na to, že musia svojich zamestnancov testovať, nie je to systémové, nie je im vysvetlené, akým spôsobom. Veď každý z nás má predsa niekoho blízkeho, kto sa s týmito problémami trápi, a tie výstupy občanov sú absolútne jasné.
Hort, Milan, podpredseda NR SR (2011-11-30):
Dáme predsa len ešte priestor pôvodnému spravodajcovi. Nech sa páči.
Ďuriš Nicholsonová, Lucia, podpredsedníčka NR SR (2017-03-30):
Pani poslankyňa Jurinová má doplňujúcu otázku, nech sa páči, v rozsahu dvoch minút.
Brocka, Július, poslanec NR SR (2015-05-15):
Pán Poliačik, vy ste ma teraz úplne dostali. Vaše vystúpenie na jednej strane nemalo chybu, ale ja mám podobnú skúsenosť ako pán poslanec Martvoň. Ja v ´88. roku som si kúpil, začal som stavať dom a som si kúpil oceľový fúrik, u nás sa tomu hovorí táčky, a priznám sa, že mám s ním veľmi dobrú skúsenosť, on dodnes funguje. A moje deti mi pred niekoľkými rokmi kúpili pod stromček, si chceli zo mňa asi vystreliť, tak mi kúpili nový fúrik, hliníková korba. Koliesko sa dá hustiť, no, vydržal dva roky. A ja teraz naozaj neviem, proste ten môj pôvodný, ktorý funguje, kazítko nemal a tento hliníkový asi mal. Čiže som teraz na pochybách, ja mám hlasovať za ten návrh alebo nemám hlasovať za ten návrh? So smajlom.
Zmajkovičová, Renáta, podpredsedníčka NR SR (2012-10-29):
Pán poslanec Droba.
K. Sárközy, poslankyňa: (2007-06-28):
A moja druhá poznámka je, pán predseda Národnej rady, keď ste mali pred generálnym pardonom vyše desaťmiliónové nedoplatky v Sociálnej poisťovni za svojich zamestnancov, vtedy ste koho zastupovali? Ľud tejto krajiny alebo podnikateľskú firmu, ktorú ste vlastnili alebo možno ešte aj teraz vlastníte? Ale na záver, je poľutovaniahodné, že predseda Národnej rady sa musí znížiť na takúto úroveň po prvé preto, aby Smer mohol „vyfajknúť“, že ale však aj jeho poslanci sa zapojili do rozpravy a po druhé povie – no toto mohol povedať včera, mohol povedať vtedy, keď sa skončí návšteva – on povie svoje výhrady, chráni ľud práce v každej druhej vete a potom odíde a nepočúva faktické poznámky a argumenty, takže to len ľutovať možno. Ďakujem pekne. (Potlesk.)
A. Belousovová, podpredsedníčka NR SR: (2009-06-23):
Otváram rozpravu o tomto bode programu. Hlási sa niekto z poslancov do rozpravy? Nikto. Vyhlasujem rozpravu za skončenú. Prerušujem rokovanie o tomto bode programu. Pokračujeme druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Jordánskym hášimovským kráľovstvom o podpore a vzájomnej ochrane investícií . Návrh vlády je pod tlačou 1001 a spoločná správa výborov je ako tlač 1001a. Prosím ministra financií pána Počiatka, aby sa ujal slova a odôvodnil aj tento návrh vlády.
Bugár, Béla, podpredseda NR SR (2018-10-22):
Ďalej v rozprave vystúpi pán poslanec Ivan. Ešte predtým dovoľte, aby som vás informoval o tom, že pani poslankyňa Irén Sárközy v mene navrhovateľov zobrala späť návrh zákona v prvom čítaní o vydanie novely zákona č. 103/2014 Z. z. o divadelnej a hudobnej činnosti, tlač 1159. Takže o tom rokovať nebudeme. Zároveň pán poslanec Baláž požiadal v mene troch klubov, poslaneckých klubov vládnej koalície, o vypustenie bodu 41. Je to druhé čítanie o návrhu skupiny poslancov na vydanie zákona, ktorým sa dopĺňa Trestný poriadok, tlač 1099. Ak bude všeobecný súhlas, tak sa bude rokovať, keď sa to zaradí až na novembrovej schôdzi. A takisto pán poslanec Kresák požiadal v mene troch klubov, poslaneckých klubov vládnej koalície, o vypustenie bodu 46, a to je, a samozrejme žiada tiež zaradiť na novembrovú schôdzu druhé čítanie o návrhu poslancov Antala, Kresáka a Bastrnáka na vydanie zákon, ktorým sa mení a dopĺňa tzv. geologický zákon, tlač 1091. Pýtam sa, či je všeobecný súhlas prítomných poslancov. (Súhlasná reakcia z pléna.) Ďakujem pekne. Teraz dávam slovo pánovi poslancovi Ivanovi. Nech sa páči.
Bugár, Béla, doterajší podpredseda NR SR (2012-04-04):
Ján Počiatek.
Kremský, Peter, poslanec NR SR (2021-06-18):
Ďakujem, pán predsedajúci. Vážení kolegovia, dámy a páni, ctená snemovňa, chcel by som predložiť tento návrh zákona, ktorý rieši nedostatky, ktoré vznikli poslednou novelou zákona o spotrebnej dani. Pokiaľ ide o využívanie ropného plynu LPG a najmä ide o riešenie určitých byrokratických pravidiel, ktoré tam sa dostali nedopatrením, aspoň teda verím, a spôsobili to, že ľudia, ktorí využívajú tento ropný plyn LPG na kúrenie vo svojich domoch a firmách, vlastne by museli vykonávať veľmi veľa úkonov, zbytočných. Čiže touto novelou zákona chceme odstrániť tento stav a zjednodušiť im život. Na finančnom výbore som si dovolil ešte podať pozmeňovací návrh, ktorým sa upresňuje vlastne účtovanie a zdaňovanie tohto plynu v prípade, že nejaký odberateľ ho využíva čiastočne na kúrenie, čo je oslobodené od dane a čiastočne ho plní do tlakových nádob na ďalší predaj, prípadne ho využíva ako palivo. Čiže sú to ešte ďalšie upresnenia a rád by som vás požiadal o podporu či už tohto pozmeňovacieho návrhu, alebo aj celého zákona. Ďakujem.
Glváč, Martin, podpredseda NR SR (2017-12-05):
Pán poslanec Mizík.
Danko, Andrej, podpredseda NR SR (2024-05-10):
Ďakujem. S reakciou na faktické poslankyňa Marcinková.
Viskupič, Marián, poslanec NR SR (2021-05-04):
Pán predsedajúci, teraz budeme hlasovať o bode č. 2 spoločnej správy s odporúčaním gestorského výboru schváliť.
Prostredník, Ondrej, poslanec NR SR (2024-01-10):
Ďakujem, pán predsedajúci. Tina, ďakujem za tvoj príspevok do rozpravy. Poukázala si na to, aký je vzťah medzi rýchlosťou a kvalitou pri legislatívnom procese a hovorila si o tom, aké veľmi úzke je to okno možností, kedy sa má uprednostniť rýchlosť. Ja by som chcel upozorniť na jednu zaujímavú vec, že pri transpozícii, ktorou sa vlastne odôvodňuje alebo teda pri náprave transpozície európskych noriem, ktorou sa odôvodňuje toto zrýchlené legislatívne konanie, vlády SMER-u porobili množstvo chýb a urobili nekvalitnú legislatívu aj vtedy, keď mali dostatok času. Čiže ani dostatok času nie je zárukou kvality pri legislatívnom procese, ktorý, ktorého sa ujali vlády SMER-u. Podrobnejšie poukážem na to vo svojom vystúpení v rozprave, len predošlem, že transpozíciu európskej legislatívy, ktorá sa týka ochrany obetí sexuálneho zneužívania, detských obetí, robili vlády SMER-u a robili ich v riadnom legislatívnom postupe a napriek tomu tie transpozície neboli urobené dobre a teraz vlastne odôvodňujú toto zrýchlené legislatívne konanie obsiahlej reformy Trestného zákona vlastnými chybami. Ďakujem.
Laššáková, Jana, podpredsedníčka NR SR (2014-06-25):
Ďakujem, pán minister. Poprosím vás už zaujať miesto pre navrhovateľov. Ani nie, pretože vyhlasujem krátku, dvojminútovú prestávku a budeme hlasovať. (Dvojminútová prestávka.) (Po prestávke.)
B. Bugár, podpredseda NR SR: (2004-06-25):
(Hlasovanie.) Prítomných je 123 poslancov, za 7, proti 103, zdržalo sa 12, nehlasoval 1. Konštatujem, že bod 12 zo spoločnej správy sme neschválili. Nech sa páči odporučenie.
Kondrót, Maroš, poslanec NR SR (2019-05-10):
Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
P. Paška, predseda NR SR: (2007-12-06):
Ako ďalší do rozpravy – pán poslanec Ivan Mikloš.
Blaha, Ľuboš, podpredseda NR SR (2024-04-23):
Ďakujem pekne, pán poslanec. Otváram všeobecnú rozpravu. Do rozpravy som dostal osem písomných prihlášok. Za poslanecký klub SaS sa prihlásil pán poslanec Ondrej Dostál. Nech sa páči, máte slovo.
Sulík, Richard, predseda NR SR (2011-07-13):
Pani poslankyňa Košútová.
Jurinová, Erika, podpredsedníčka NR SR (2013-09-20):
Ďakujem. Na vystúpenie pána poslanca Matoviča bude reagovať jeden pán poslanec, pán poslanec Huba. Uzatváram možnosť prihlásiť sa s faktickou poznámkou. Nech sa páči.
Sárközy, Irén, poslankyňa NR SR (2017-03-21):
Dobre. Tak ja som to odôvodňovala podľa tých paragrafov, môžem odôvodniť aj tak. Takže prečítam si teraz už, keď som začala, a aj k tomu odôvodnenie. Takže „nepresiahne v úhrne sumu životného minima pre jednu plnoletú fyzickú osobu podľa osobitného predpisu platnú k prvému dňu kalendárneho mesiaca, za ktorý sa preukazuje výška mzdy alebo odmeny. Úrad vyradí uchádzača o zamestnanie z evidencie uchádzačov o zamestnanie dňom, ktorým prestal spĺňať uvedenú podmienku.“ Túto zmenu odôvodňujeme nasledovne: V nadväznosti na zvýšenie hranice príjmu zo zárobkovej činnosti uchádzača o zamestnanie § 6 ods. 2 písm. a) a b) sa navrhuje rovnaké zvýšenie aj pre uchádzačov o zamestnanie, ktorý v zmysle prechodného ustanovenia ešte po určité obdobie môže zotrvať v pracovnom pomere alebo v právnom vzťahu podľa osobitného predpisu. A ďalej ešte príde ďalšia úprava, ktoré, ktorú odôvodňujeme tak, že v nadväznosti na zvýšenie hranice príjmu zo zárobkovej činnosti uchádzača o zamestnanie v § 6 ods. 2 písm. a) a b) sa v záujme právnej istoty navrhujeme ustanoviť, že posudzovanie výšky príjmu uchádzača o zamestnanie pred nadobudnutím účinnosti predloženého návrhu zákona sa bude spravovať doterajšími predpismi, a to aj vtedy, ak sa prípadné porušenie maximálneho povoleného príjmu uchádzača o zamestnanie zistí až po nadobudnutí účinnosti návrhu zákona. Takže k tomuto odôvodneniu ešte prečítam paragrafové znenie: Takže v paragrafe... V čl. I bode 2 v § 72 aa) sa za odsek 1 vkladá nový odsek 2, ktorý znie: „Splnenie podmienky podľa § 6 ods. 2 písm. a) v znení účinnom do 30. apríla 2017 za obdobie pred 1. májom 2017 sa posudzuje podľa predpisov účinných do 30. apríla 2017. Úrad vyradí uchádzača o zamestnanie z evidencie uchádzačov o zamestnanie dňom, ktorým prestal spĺňať podmienku podľa prvej vety.“ Doterajšie odseky 2 až 7 sa označujú ako odseky 3 až 8. Ďakujem pekne.
Madej, Róbert, poslanec NR SR (2015-12-02):
Ďakujem veľmi pekne. Pán predseda, prosím, dajte ďalej hlasovať o tom, že Národná rada Slovenskej republiky prideľuje návrh ústavného zákona na prerokovanie Ústavnoprávnemu výboru Národnej rady Slovenskej republiky, výboru pre obranu a bezpečnosť a výboru pre ľudské práva a národnostné menšiny; ďalej že za gestorský výbor určuje ústavnoprávny výbor s tým, aby výbory a gestorský výbor prerokovali návrh ústavného zákona ihneď.
Kotleba, Marian, poslanec NR SR (2020-11-12):
Milan, začal si svoj prejav tak silno a tak presvedčivo a jednoducho... (Smiech v sále.) Vidíš to, to je presne, ako keď v škole vysvetľuješ deťom, ktoré niečo nechápu, tak sa smejú. To je presne toto. (Reakcie z pléna.) Začal si ten prejav – potom vonku mi to povedzte – tak silno a presvedčivo, že, že si dosiahol dve veci. Dve veci si dosiahol. Najprv predseda poslaneckého klubu OĽANO začal chodiť po svojich poslancoch, aby stiahli faktické poznámky na teba. To bola jedna vec, ktorá jasne povedala, že jednoducho oni ani nechcú diskutovať. A že skutočne, skutočne tie totalitné praktiky sú tam vedené zvrchu, zvrchu poslaneckého klubu. A druhá vec ešte silnejšia. Že tu nejaký Žiak, o ktorom proste za celé toto volebné obdobie asi nikto nikdy ešte vôbec nepočul, tak jednoducho (reakcia z pléna) ide provokovať – reagujem na predrečníka – ide ťa provokovať, ide tu vyvolávať fyzické konflikty. A potom to takto dopadne. Ale som rád, že proste si sa nenechal vyprovokovať, nenechal sa rozhádzať, lebo, lebo jednoducho oni už sú zúfalí, oni sú zúfalí, lebo vidia, že tí ľudia ich nenávidia. Ľudia ich nenávidia, lebo kvôli nim a ich psychopatickým opatreniam sa boja o prácu, sa boja proste bez nejakej kartičky vyjsť vonku. Toto je vizitka tejto vlády, Miňo. A veľmi dobre si to povedal a jednoducho musíme do nich biť pre všetkých tých ľudí, ktorí chcú, aby to Slovensko bolo normálne. Však žiadna vláda nebola ideálna. Ale to, čo predvádzajú títo, to, čo predvádzajú títo, tak to je proste masaker.
Blanár, Juraj, podpredseda NR SR (2021-10-05):
Ďakujem, pán spravodajca. Otváram rozpravu, konštatujem, že som nedostal žiadnu písomnú prihlásku, prihlášku do rozpravy. Dávam teraz možnosť prihlásiť sa ústne do rozpravy. Pán poslanec Cmorej? Ešte niekto má záujem? Ak nie, tak uzatváram možnosť prihlásiť sa do rozpravy. Ako jediný ústne prihlásený pán poslanec Peter Cmorej, nech sa páči.
Hrušovský, Pavol, podpredseda NR SR (2010-09-07):
Pán predseda Sulík chce vystúpiť s procedurálnym návrhom.
Lukáč, Jozef, poslanec NR SR (2018-09-17):
Ďakujem za slovo. Pani kolegyňa, ja len dve veci. Po prvé, heteropáry majú v tejto chvíli majú možnosť kedykoľvek uzavrieť manželstvo plnohodnotné, čiže nie je potrebné, nejaká notárska zápisnica, ktorá je v podstate veľmi podobný inštitút ako sobáš. A čo sa týka LGBTI, tento zákon zavádza v podstate do našej legislatívy pojem registrované partnerstvo a otvára tým cestu k uznaniu manželstiev ľudí rovnakého pohlavia so všetkým, čo k tomu patrí, teda aj s výchovou detí, a s týmto ja zásadne nesúhlasím.
P. Hrušovský, predseda NR SR: (2005-11-09):
K. Fajnor, poslanec: Ďakujem pekne, pán predseda. Pani kolegyňa, ja by som chcel, ja som vo svojom vystúpení nechcel povedal všetko, čo sa za tie zdroje doviezlo, ja som len pospomínal lietadlá, pospomínal som ďalšie veci, ale prosím vás pekne, choďte za pánom ministrom financií, veľmi rád tieto veci riešil a ako tie nedobytné veci doriešil. Ony boli dobytné, nemáte pravdu a informujte sa u pána Mikloša a potom príďte. Ďakujem.
Suja, Miroslav, poslanec NR SR (2023-05-18):
Ďakujem za slovo, pán predsedajúci. Pán predsedajúci, v rozprave k uvedenému návrhu zákona vystúpil jeden poslanec, ktorý podal dva pozmeňujúce a doplňujúce návrhy. Keďže včera boli v rozprave podané pozmeňujúce a doplňujúce návrhy, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Blanár, Juraj, podpredseda NR SR (2022-12-05):
Toľko rozprava, ktorú vyhlasujem za uzavretú týmto. Chcem sa spýtať pána navrhovateľa, pána ministra, či má záujem o záverečné slovo. Nie. Pán spravodajca rovnako nie. Teraz vyhlasujem malú technickú päťminútovú prestávku a budeme pokračovať v rokovaní o návrhu pána ministra zdravotníctva, ktorým je parlamentná tlač 1216. (Prestávka.)
V. Palko, poslanec: (2008-05-16):
A táto sloboda naozaj ohrozená je. Na Slovensku poznáme príklady lekárov, ktorí ak nechcú vykonávať ako gynekológovia potraty, tak je to brzdou v ich kariére. V západnej Európe sú podobné ohrozenia iného druhu, ktoré sa môžu rozšíriť aj k nám. Nedávno som písal veľvyslancovi Veľkej Británie na Slovensku kvôli prípadu sudcu, ktorý prišiel o svoje zamestnanie, resp. bol postihnutý vo svojom povolaní sudcu za to, že nechcel riešiť prípady, ktoré by nutne podľa antidiskriminačného zákona museli viesť k tomu, že by prisúdil deti do výchovy homosexuálnym párom atď. Proti zmluve sa vzniesla naozaj spŕška demagógie, a je dobré, že aj kolega Mikloško sa vrátil k tomu, o čom zmluva naozaj bola. Pre nás toto zabezpečenie slobody pre ľudí, ktorí chcú vykonávať svoje povolanie v súlade so svedomím, bolo také dôležité, že sme kvôli tomu odišli aj z vlády. Ja sám som odišiel z pôstu ministra a musím povedať, a chcem, aby to bolo zaznamenané v análoch Národnej rady, ja tento odchod považujem za svoj vrchol doterajšej politickej kariéry a vždy na to budem hrdý.
Šimečka, Michal, podpredseda NR SR (2024-02-07):
Ďakujem veľmi pekne. Nasleduje pán Oskar Dvořák, ktorý nie je prítomný v sále, prepadáva mu poradie. Pán poslanec Dej to isté. Ja vystúpiť nemôžem, keďže tu ma nemá kto nahradiť, takže nastupuje pán poslanec Horecký a KDH má ešte 124 minút a 29 sekúnd.
Danko, Andrej, predseda NR SR (2018-09-13):
Na vystúpenie pána poslanca je jedna fakti; dve faktické. Uzatváram možnosť prihlásenia. Nech sa páči, pán Zelník.
Bugár, Béla, podpredseda NR SR (2019-09-24):
Ďakujem pekne. Teraz otváram možnosť sa prihlásiť ústne do rozpravy. Konštatujem, že nikto sa nehlási. Vyhlasujem túto možnosť za skončenú a končím aj rozpravu a zároveň prerušujem rokovanie o tomto bode programu. Nasleduje teraz prvé čítanie o návrhu poslancov Mariana Kotlebu, Martina Beluského, Jána Kecskésa a Jany Nehézovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1585). Pán poslanec Kecskés, nech sa páči, za navrhovateľov máte slovo. (Rokovanie o návrhu poslancov Národnej rady Slovenskej republiky Mariana Kotlebu, Martina Beluského, Jána Kecskésa a Jany Nehézovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1585.)
Laššáková, Jana, podpredsedníčka NR SR (2015-09-25):
Ďakujem pekne, pani spravodajkyňa. Otváram rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Nie je tomu tak. Vyhlasujem rozpravu za skončenú a prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov . Vládny návrh zákona je pod tlačou 1728. Návrh na jeho pridelenie na prerokovanie výborom je v rozhodnutí č. 1699. Odovzdávam slovo ministrovi Borecovi, aby vládny návrh zákona o prokuratúre uviedol. Nech sa páči, pán minister.
Pčolinský, Peter, poslanec NR SR (2016-10-19):
Haló, haló, vecne, nie vtipne, vecne. Napriek tomu pán Muňko má pravdu. Slovensko je dneska jedna veľká exekučná diera a ja som rád, že pán Muňko k tomu vystupuje, lebo určite mi dá za pravdu, že Sociálna poisťovňa dvakrát, myslím, vyhlásila generálny pardon a my vlastne v tom návrhu exekučnej amnestie, my sme nechceli nič iné, len generálny pardon na sociálnu, zdravotnú, daňový úrad. Vyriešilo by to viac ako pol milióna exekučných konaní. Vyriešilo by to to, čo pán Muňko takisto spomínal, že ľudia nemajú žiadnu motiváciu sa zaradiť do pracovného procesu a robiť na dlhy a robiť, vlastne dostávať životné minimum. Čiže, pani ministerka, ešte raz, ten návrh vášho zákona nie je zlý, len my tvrdíme, že nerieši ten najväčší problém. Rieši tú žabu na tom slonovi. Čiže fakt, naozaj by bolo dobré, ak by sme sa tomuto venovali trošku viac a ja by som veľmi privítal, keby ste prišli s iniciatívou, ktorá by vyriešila komplexne ten obrovský počet exekúcií, ktorý tu je, lebo zaťažuje to jednak sociálny systém, bohužiaľ to deformuje aj pracovný trh, pretože mnoho z týchto ľudí pracuje načierno, lebo nemajú žiadnu motiváciu robiť oficiálne a nehovoríme o tom, že sú v čertovom kole, zo začarovaného kruhu ktorého sa nevedia dostať. Ďakujem.